Tetraodontidae
Arothron hispidus inflatus Animalia — Chordata Subphylum : Vertebrata  Infraphylum : Gnathostomata  Superclassis : Osteichthyes  Classis : Actinopterygii  Ordo : Tetraodontiformes  Familia : Tetraodontidaa  Bonaparte, 1832     Palaeontologia Lutetiano-Holocaenum Subdivisiones: Genera Vide commentarium. Tetraodontidae sunt familia piscium plerumque maritimorum et aestuarinorum ordinis Tetraodontiformium. Diodontidarum morphologice similes sunt, piscium arte cognatorum, quibus sunt magnae spinae externae (spinarum tenuiorum et caelatarum tetraodontidarum dissimiles, quae videri popssunt solum cum piscis inflatus sit). Nomen scientificum quattuor magnos dentes, in laminas superiorem et inferiorem fusos, attingit, qui ad testas crustaceorum et molluscorum contundendas adhibent, eorum praedarum naturalis. Plurimae tetraodontidarum species toxicae sunt, et nonnullae inter venenosissima orbis terrarum vertebrata numerantur. In aliquibus speciebus, organa interna, sicut iecur et aliquando cutis, tetrodotoxinum continent, unde tetraodontidae pluribus animalibus valdissime toxicae sunt esae; nihilominus, caro nonnullarum specierum mattea habetur in Iaponia (nomine 河豚, fugu), Corea (복, bok et 복어, bogeo), et Sina (河豚, hétún), cum a coquis bene assuetis paretur. Aliiae huius familiae species, quarum caro non est toxicus, sicut Sphoeroides maculatus (species in Sinu Chesapeaco inventa), mattea alibi putantur. Species Torquigener albomaculosus a Davide Attenborough appellatur "maximus regni animalium artifex" quia mares feminas nidis multiplicum formarum geometricarum in arena faciendis attrahere solent.